CELEX: 32015D1990
Language: hu
Date: 2015-10-26 00:00:00
Title: A Tanács (Euratom) 2015/1990 határozata (2015. október 26.) a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő, Európai Bizottság általi megkötésének jóváhagyásáról

6.11.2015   
            
            
               HU
            
            
               Az Európai Unió Hivatalos Lapja
            
            
               L 290/8
            
         A TANÁCS (EURATOM) 2015/1990 HATÁROZATA
   (2015. október 26.)
   a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő, Európai Bizottság általi megkötésének jóváhagyásáról
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 4. cikkére és 101. cikke második bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2013. október 21-én felhatalmazta a Bizottságot, hogy megkezdje a Nemzetközi Tudományos és Technológiai Központ tevékenységeinek folytatására irányuló, az egy félként fellépő Európai Atomenergia-közösség (a továbbiakban: Euratom) és Európai Unió, valamint az Amerikai Egyesült Államok, Grúzia, Japán, a Kazah Köztársaság, a Kirgiz Köztársaság, a Koreai Köztársaság, a Norvég Királyság, az Örmény Köztársaság, a Tádzsik Köztársaság és között megkötendő megállapodásról szóló tárgyalásokat (a továbbiakban: megállapodás).
            
         
               (2)
            
            
               E tárgyalások sikeresen lezárultak, a megállapodást 2015. június 22-én parafálták.
            
         
               (3)
            
            
               A megállapodás Euratom hatáskörébe tartozó kérdésekre is kiterjed.
            
         
               (4)
            
            
               A megállapodás aláírása külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében.
            
         
               (5)
            
            
               Az Euratom hatáskörébe tartozó kérdések tekintetében a megállapodás Bizottság általi, az Euratom nevében történő megkötését jóvá kell hagyni,
            
         ELFOGADTA EZT A HATÁROZATOT:
   1. cikk
   A Tanács a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő, Európai Bizottság általi megkötését jóváhagyja (1).
   2. cikk
   Ez a határozat az elfogadása napján lép hatályba.
   
      Kelt Brüsszelben, 2015. október 26-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A megállapodás szövege a Nemzetközi Tudományos és Technológiai Központ tevékenységeinek folytatására irányuló megállapodás Európai Unió nevében történő aláírásáról szóló tanácsi határozat mellékletét képezi.